সত্যেন্দ্রনাথ বসু
১৮৯৪ খ্রিস্টাব্দে ১ জানুয়ারি উত্তর কলকাতার গোয়া বাগান অঞ্চলে স্কটিশ চার্চ কলেজিয়েট স্কুলের পাশে ২২ নম্বর ঈশ্বর মিত্র লেনে সত্যেন্দ্রনাথ বসুর জন্ম। তাঁর পরিবারের আদি নিবাস ২৪ পরগণার কাঁড়োপাড়ার সন্নিকটে বড়োজাগুলিয়া গ্রামে। তাঁর পিতা সুরেন্দ্রনাথ বসু ছিলেন পূর্ব ভারতীয় রেলওয়ের হিসাবরক্ষক এবং মাতা আমোদিনী দেবী ছিলেন আলিপুরের খ্যাতনামা ব্যবহারজীবী মতিলাল রায়চৌধুরীর কন্যা। সত্যেন্দ্রানাথ বসু সাত ভাইবোনের মধ্যে সবার বড়।etastfzse
সত্যেন্দ্রনাথ বসু জাতীয় মৌলিক বিজ্ঞান কেন্দ্র
সত্যেন্দ্রনাথ বসু জাতীয় মৌলিক বিজ্ঞান কেন্দ্র হল ভারত সরকারের বিজ্ঞান ও প্রযুক্তি বিভাগের অধীনস্থ একটি স্বশাসিত গবেষণা প্রতিষ্ঠান। এটি কলকাতার বিধাননগরে অবস্থিত। বিজ্ঞানী সত্যেন্দ্রনাথ বসুর নামাঙ্কিত এই প্রতিষ্ঠানটি স্থাপিত হয় ১৯৮৬ সালে। এই গবেষণা কেন্দ্রের ছাত্রছাত্রীরা তাঁদের গবেষণা পত্র যাদবপুর বিশ্ববিদ্যালয়, কলকাতা বিশ্ববিদ্যালয়, পশ্চিমবঙ্গ প্রযুক্তি বিশ্ববিদ্যালয় বা সমতুল্য কোনো বিশ্ববিদ্যালয়ে জমা দিতে পারেন।